|  |  |  |  |  |
| --- | --- | --- | --- | --- |
| Bilag 3.1. Indstilling om ’Bestyrelsens ledelse af CISU’ | | | Mødedato: 21.maj 2025 | |
| **Punkt: 3** | Fastsættelse af bestyrelsens forretningsorden | | | |
| **Ansvarlige i bestyrelsen:** | Alle | **Ansvarlige i sekretariatet**: | | Jeef, Iben, Nicolai |
| **Beslutning:** | Bestyrelsen drøfter og godkender med faldende kommentarer dokumentet ’Bestyrelsens ledelse af CISU inkl. forretningsorden’ (bilag 3.1.a). Denne beslutning indebærer godkendelse af ny struktur samt en række justeringer i dokumentet (beskrevet under baggrund nedenfor). | | | |
| **Baggrund** | Dokumentet *"Bestyrelsens ledelse af CISU"* blev i begyndelsen af 2025 gennemgået af den tidligere bestyrelse som led i evalueringen af det forgangne bestyrelsesår.  På bestyrelsesmødet den 25. april 2025 blev det besluttet at overdrage erfaringer fra 2024-25 bestyrelsesåret i form af et opdateret dokument til den nye bestyrelse til dennes diskussion og vedtagelse.  Dokumentet der præsenteres for den nuværende bestyrelse, følger indhold i den udgave, der blev præsenteret på bestyrelsesmødet 25.april, men med følgende ændringer:   1. Dokumentets struktur er blevet ændret 2. Der er foretaget sproglige præciseringer og enkelte indholdsmæssige ændringer   Bilag 3.1.a viser udkast til ’Bestyrelsens ledelse af CISU’ uden kommentarer om ændringer men med angivelse af enkelte beslutningspunkter. Det er således bilag 3.1.a. der skal diskuteres og godkendes med faldende bemærkninger.  Bilag 3.1.b viser med kommentarer ændringer. Bilaget giver således mulighed for transparent at se baggrund for formuleringerne i bilag 3.1.a  Bilag 3.1.c viser Bestyrelsens håndbog.  **Re 1: Ændring i dokumentets struktur:**  Formålet med den nye struktur er at skabe større klarhed og overblik i bestyrelsens arbejde.  Dokumentet er blevet delt i to dokumenter:   * **Bestyrelsens ledelse af CISU inkl. forretningsordenen** som beskriver A) Bestyrelsens grundlag, B) Bestyrelsens strategiske ansvarsområder og C) Arbejdsform dvs. Forretningsorden. * **Bestyrelsens håndbog**: Beskriver procedurer, praksisser og regler, som enten ligger uden for bestyrelsens direkte beslutningskompetence, som før var beskrevet i bilag 2-9 i Bestyrelsens ledelse af CISU (fx regler for rejseudgifter eller GDPR) eller som allerede er dækket af veletableret praksis (fx forpersonskabets rolle, retningslinjer for ekstern repræsentation eller arbejdsgange for CISUs eksterne kommunikation).   For at understøtte den nye struktur er enkelte afsnit flyttet, og mange formuleringer er blevet præciseret. Gentagelser er forsøgt ryddet ud. Emner, der tidligere var placeret uden for forretningsordenen, er nu indarbejdet, hvor det er relevant for at tydeliggøre mandat og bestemmelser fx forpersonskabets ansvar og rolle, samt sekretariatets opgavebeskrivelse.  **Re 2: Indholdsmæssige ændringer:**   * Styrket fælles ansvar – afvikling af arbejdsgrupper i bestyrelsen:   For at styrke en samlet og arbejdende bestyrelse foreslås det at afvikle de eksisterende arbejdsgrupper. I praksis har grupperne haft begrænset betydning de seneste år. Puljegruppen har haft som opgave at indgå i klagegrupper, deltage på faglig dag samt udpege bevillingsudvalgsmedlemmer til Civilsamfundspuljen. Kapacitets- og engagementsgruppen har indstillet modtageren af CISUs initiativpris. Grupperne har derudover haft betydning for fokusområder ved det årlige monitoreringsmøde med sekretariatet.  De opgaver, som tidligere lå i puljegruppen, er nu integreret i bestyrelsens samlede arbejde under ansvarsområde 2: Overordnet monitorering og kvalitetssikring af organisationens ydelser. Opgaven med initiativ prisen har ikke før været nævnt og er det heller ikke nu, men tages op i forbindelse med beslutning om initiativprisen skal uddeles i 2026 (juni-mødet)   * Mindre justeringer   Flere steder i dokumentet er der samlet tekst, som før stod rundt omkring, men som nu står understreget et sted. Det gælder fx forpligtigelse i Ansvarlighed overfor medlemsorganisationer og mht at ændre beskrivelse af bestyrelsens rolle i ft klagegrupper, så det kommer til at reflektere den praksis med rotationsordning der har været afprøvet i 2025. Der hvor der er sket ændringer, er der indsat en kommentar i bilag 3.1.b. | | | |
| Budgetmæssige konsekvenser: | *Ingen* | | | |
| Bilag: | *Bilag 3.1.a Udkast til ”Bestyrelsens ledelse af CISU inkl. forretningsorden” -* med angivelse af enkelte beslutningspunkter *i kommentarbokse*  *Bilag 3.1.b. Udkast til ”Bestyrelsens ledelse af CISU inkl. forretningsorden” - med angivelse af samtlige præciseringer i kommentarbokse*  *Bilag 3.1.c. Bestyrelsens håndbog - med angivelse af præcisering af tidlige tekst i kommentarbokse* | | | |